b'\n_START_ARTICLE_\nCarinthia\n_START_PARAGRAPH_\nCarinthia je eden izmed pomembnej\xc5\xa1ih \xc4\x8dasopisov na obmo\xc4\x8dju Koro\xc5\xa1ke. Izhajati je pri\xc4\x8del leta 1811 v Celovcu in \xc5\xa1e vedno izhaja. Najve\xc4\x8d pozornosti je imela pri zgodovinarjih, je pa pokrivala tudi ostala znanstvena podro\xc4\x8dja. Sprva je izhajala kot del Klagenfurter Zeitunga, po letu 1854 pa za devet let v obiliki samostojnega tednika. Kasneje se preoblikuje v mese\xc4\x8dnik. Leta 1890/91 se je \xc4\x8dasopis razdeli na Carinthio I (poudarek na zgodovini) in Carinthio II (poudarek na naravoslovju)._NEWLINE_Za Slovence je pomembno, da je bila naklonjena do ideje, da ima vsakdo pravico do izra\xc5\xbeanja v svojem jeziku. Posledi\xc4\x8dno so v njej svoje prispevke objavljali tudi slovenski pisci. Verjetno najbolj med vsemi je izstopal Urban Jarnik, ki je med letoma 1811-1815 objavil osem slovenskih pesmi (Na Slovence, Kres, Danica, itd.).'